สวัสดีค่ะ คือหนูเป็นโรคริดสีดวงมาหลายปีแล้ว ซึ่งเป็นแบบติ่งยื่นออกมานอกทวารหนัก แต่ก็ไม่ได้มีผลกระทบกับการใช้ชีวิตประจำวัน ไม่เจ็บ แต่เมื่ออาทิตย์ที่แล้วหนูท้องเสียมากถ่ายหลายรอบ จนอีกวันปวดทวารหนักมาก แต่อุจจาระไม่มีเลือดนะคะ ก็คิดว่าอาจจะเป็นริดสีดวง แต่ว่าพอคลำดูในทวารหนักมีตุ่มเล็กๆประมาณ 5 มิลได้ ก้อนแข็งๆ อยู่ตรงปากทวารหนัก กดดูแล้วปวดมาก เลยไปซื้อยาเหน็บริดสีดวงมาใช้ ก็ไม่ดีขึ้น เกิดจากสาเหตุอะไรได้บ้างค่ะ
สวัสดีค่ะ การมีติ่งเนื้อยื่นออกมาจากทวารหนัก โดยที่ไม่มีเลือดปนในอุจจาระ หรือถ่ายเป็นเลือด อาจเป็นริดสีดวงชนิดภายนอกได้ ซึ่งจะเห็นเป็นติ่งเนื้อสีชมพูคล้ำออกมากจากรูทวารหนัก เมื่อมีอาการท้องผูกหรือท้องเสียเกิดขึ้น มักไม่ทำให้เกิดเลือดออกเหมือนริดสีดวงภายใน แต่จะทำให้มีอาการเจ็บ หรือปวดได้ และในกรณีที่เกิดลิ่มเลือดขึ้นในริดสีดวงชนิดภายนอกนี้ จะทำให้เกิดอาการปวดและเจ็บมากได้ ดังนั้น หากมีอาการปวดมาก และใช้ยาเหน็บแล้วยังไม่บรรเทา ก็ควรไปพบศัลยแพทย์ ซึ่งแพทย์อาจพิจารณาผ่าตัดออกค่ะในเบื้องต้น อาจใช้วิธีนั่งแช่ในน้ำอุ่นจัดๆ ครั้งละ 15-30 นาที วันละ 2-3 ครั้ง เพื่อช่วยบรรเทาอาการปวดบวมไปก่อน แต่ก็ควรหาเวลาไปพบแพทย์โดยเร็วค่ะนอกจากริดสีดวงแล้ว ก้อนที่ยื่นออกจากทวารหนัก อาจเกิดจากสาเหตุอื่นๆ เช่น เป็นติ่งเนื้อธรรมดาของผิวหนังรอบๆ ทวารหนัก แต่มักไม่มีอาการอะไร หรือเป็นเนื้องอกของลำไส้ตรงหรือเนื้องอกทวารหนัก ที่ยื่นออกมาจนพ้นรูทวารหนัก เป็นต้น